Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
26 มิ.ย. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index แกว่งตัวในกรอบแคบบริเวณ 1,518-1,524 จุด ก่อนปิดภาคเช้าที่ 1,521.15 จุด +1.68 จุด (+0.11%) ด้วยมูลค่าการซื้อขายที่ 16,043.95 ลบ. 
– Most Positive Impact: AOT (+0.91 จุด)/ BDMS (+0.66 จุด)/ KBANK (+0.64 จุด)
– Most Negative Impact: PTTEP (-0.63 จุด)/ PTT (-0.30 จุด)/ CPF (-0.25 จุด)
จุดสังเกต: SET Index ซื้อขายซบเซาเนื่องจากขาดปัจจัยใหม่ ทั้งนี้ หุ้นกลุ่ม Energy ที่ปรับตัวขึ้นแข็งแกร่งตลอดสัปดาห์ที่ผ่านมา ได้พักความร้อนแรงลงในช่วงเช้านี้
ตลาดหุ้นจีน (SSE Composite) ปรับตัวลงกว่า 7.7% โดยนับตั้งแต่จุดสูงสุดในช่วงกลางเดือนมิ.ย. 58 ดัชนีตลาดหุ้นจีนปรับตัวลงมาแล้วกว่า 19.2%
 
แนวโน้มตลาดบ่าย
– “แกว่งตัวแถว 1,520+/-” ตลาดหุ้นยังขาดปัจจัยบวกในการปรับขึ้นทะลุ 1,525 จุด ขณะเดียวกันอาจมีแรงทำกำไรกดดัชนีระยะสั้นหลังตัวเลขส่งออก พ.ค.แย่กว่าคาด ตัวเลขส่งออก -5.01% และนำเข้า -19.97% แย่กว่าคาด ที่ -2.5% และ -9.05% ตามลำดับ ผสมกับความกังวลหนี้กรีซที่เข้าสู่การเจรจาช่วงท้าย แม้เรายังมองบวกต่อการเจรจาแก้ปัญหาหนี้ที่คาดว่าน่าจะได้ข้อสรุปทันเวลา อย่างไรก็ตามในกรณีแย่กว่าคาด กรีซไม่ได้รับความช่วยเหลือจนต้องผิดนัดชำระ ค่าเงินเหรียญสหรัฐฯ อาจแข็งค่าขึ้น กดดันต่อสินค้าโภคภัณฑ์ ทำให้เราขอไม่เพิ่มน้ำหนักการเก็งกำไรหุ้นพลังและและปิโตรเคมีในระยะสั้น และเน้นเก็งกำไรหุ้นที่มีประเด็นรายตัว หรือน่าจะมีผลประกอบการฟื้นตัวแทน(แนวต้าน: 1,525 และ 1,530 // แนวรับ: 1,505-1508)
– หุ้นแนะนำภาคบ่าย: TISCO  (ผลประกอบการธนาคารกลางโดดเด่รกว่าธนาคารใหญ่ หลังผ่านการตั้งสำรองรถคันแรกไปแล้วในปีก่อน, เป้าทางกลยุทธ์ 49.00-50.00 ตัดขาดทุน 45.75),SYMC (คาดราคาหุ้นสะท้อนต้นทุนที่เพิ่มจากการขยายโครงข่ายแล้ว และ Digital Economy น่าจะหนุนการใช้งานโครงข่ายเพิ่มขึ้น, กลยุทธ์ 13.80-14.70 ตัดขาดทุน 12.90)
– หุ้นน่าสนใจเชิงกลยุทธ์: DEMCO IRCP SUPER TPIPL TTA CPF DEMCO TKS IVL KTC GRAMMY EMC CNT SGP
 
คำแนะนำ
กลยุทธ์: “เลือกหุ้นรายตัว เน้นที่ตลาดยังไม่ผลักดันไปไกล” อาจปรับลดลงความร้อนแรงบ้าง แต่ยังคาดตลาดแกว่งตัวขึ้นทดสอบ 1,525+/- โดยมองหุ้นไทยอยู่ในช่วงเปลี่ยนผ่านก่อนตัวเลขเศรษฐกิจที่ดีขึ้นในระยะถัดไปจะช่วยผลักดันตลาดขึ้นทดสอบเป้าดัชนีที่ 1,620 จุด ในช่วงครึ่งปีหลัง การปรับตัวในช่วงนี้เป็นโอกาสในการทยอยซื้อที่ดี
 
Trading Idea 
– หุ้นที่เป็นเป้าหมาย Window dressing: KTB SCB SAMART SPALI LPN TTA CPF
– หุ้นที่ถูกปรับเพิ่มทั้งเป้าหมายและกำไรในช่วง 1 สัปดาห์ที่ผ่านมา: MTLS GRAMMY PTTGC TISCO PTT RATCH AOT
– หุ้นที่ถูกปรับลดทั้งเป้าหมายและกำไรในช่วง 1 สัปดาห์ที่ผ่านมา: KSL BJCHI KTB ITD TMB DTAC HANA
 
ประเด็นจับตา/ติดตาม
– (+/-) วิกฤตหนี้กรีซ -สถานการณ์เปลี่ยนเป็นรายวัน